Au mai fost indisponibilizate aproape 2.800 de kilograme de carne de vânat, aproximativ 42.800 de kilograme de substanţe periculoase, 18.340 de kilograme de substanţe de protecţie a plantelor şi circa 12.200 de kilograme de deşeuri.
Potrivit unui comunicat al Poliţiei Române, la nivel naţional, în primul trimestru al anului, structurile Arme, Explozivi şi Substanţe periculoase au eliberat 1.738 de permise de armă, au anulat 1.034 de astfel de documente, iar 59 au fost suspendate, ca urmare a inculpării în cauze penale sau a existenţei unor indicii medicale sau psihologice care necesită verificări suplimentare.
Poliţiştii au efectuat 3.591 de controale la persoane fizice şi juridice, în cadrul a 596 de acţiuni (117 vizând respectarea prevederilor legale specifice regimului explozivilor şi substanţelor periculoase), ce au condus la constatarea a 1.031 de infracţiuni.
De asemenea, au fost puse în executare 246 de mandate de percheziţie domiciliară şi trimise în judecată 85 de persoane pentru săvârşirea de infracţiuni la regimul arme explozivi şi substanţe periculoase, fiind dispuse 55 de măsuri preventive faţă de acestea.